**Chiar când nu privesc în sus**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privesc coloana fără sfărşit

ca pe o urcare a spiritului rupând barierele cosmosului

sau ca un strigăt al omului către Dumnezeu

mărturisindu-i aspiraţia spre înăltimea de gând,

recunoştiinţă transmisă prin rădăcini în urmaşi.

Tu ştii bine înţelesul rostirii pus în cuvinte

din care se nasc îndoielile acestei lumi

cu armonia tremurată în spatele uşilor închise

de tot timpul se iveşte o vrajbă.

Chiar dacă valurile lumii nu se lovesc de ţărmuri

ci de propriile limite ale firescului,

mă voi trezi din propria admiraţie a luminii

la umbra timpului care acoperă totul.

Voalul albastru al cerului dojeneşte

iarba şi copacii care-mi ademenesc visul

zbor neîntrerupt mai înalt decât înaltul

trecând peste ziduri care se surpă.